Source: https://www.epi.sk/zz/1989-195/znenie-19900515
Timestamp: 2020-04-05 13:16:05+00:00

Document:
195/1989 Zb. Vyhláška Federálneho ministerstva práce a sociálnych vecí o zabezpečení pracovníkov pri organizačnýc...
Znenie účinné od 15.05.1990
(v znení č. 162/1990 Zb.)
Účinnosť od 15.05.1990 do31.07.1990
PRVÁ ČASŤ - VŠEOBECNÉ USTANOVENIA (§ 1 - § 9)
DRUHÁ ČASŤ - ZABEZPEČENIE PRACOVNÍKOV PRI ORGANIZAČNÝCH ZMENÁCH (§ 10 - § 17)
TRETIA ČASŤ - REKVALIFIKÁCIA PRACOVNÍKOV (§ 18 - § 22)
ŠTVRTÁ ČASŤ - HMOTNÉ ZABEZPEČENIE OBČANOV PRED NÁSTUPOM DO ZAMESTNANIA (§ 23 - § 34)
Znenie 15.05.1990 - 31.07.1990
b) podmienky, postup a povinnosti organizácií pri zmenách kvalifikácie pracovníkov v súvislosti s organizačnými zmenami (ďalej len „rekvalifikácia“),
c) hmotné zabezpečenie občanov pred nástupom do zamestnania.
c) zamestnaním pracovný pomer, iný pracovnoprávny alebo obdobný pracovný vzťah k organizácii a na účely hmotného zabezpečenia občanov pred nástupom do zamestnania aj služobný pomer7) a poskytovanie služieb na základe povolenia príslušného orgánu podľa osobitných predpisov.8)
Vhodné zamestnanie
Vhodným zamestnaním sa na účely tejto vyhlášky rozumie zamestnanie zodpovedajúce zdravotnému stavu pracovníka alebo občana a primerané jeho schopnostiam a kvalifikácii.
Za rekvalifikáciu sa na účely tejto vyhlášky považuje taká zmena doterajšej kvalifikácie pracovníka, ktorú treba zabezpečiť získaním nových znalostí a zručností teoretickou alebo praktickou prípravou v rozsahu najmenej 150 vyučovacích hodín.
Občanom sa na účely tejto vyhlášky rozumie štátny občan Československej socialistickej republiky a cudzí štátny príslušník alebo osoba bez štátnej príslušnosti, ktorý má pracovnoprávnu spôsobilosť9) a vzhľadom na svoj zdravotný stav je schopný vykonávať prácu a má trvalý pobyt na území Československej socialistickej republiky.
(1) Uvoľňujúca organizácia je povinná oboznámiť uvoľňovaných pracovníkov s dôvodmi uvoľnenia a s tým, aká pomoc im bude poskytnutá pri zabezpečení nového vhodného zamestnania včítane prípadnej rekvalifikácie pre nich, a to v dobe najmenej troch mesiacov predtým, než im na základe rozhodnutia o organizačnej zmene12) bude daná výpoveď alebo s nimi bude uzavretá dohoda o rozviazaní pracovného pomeru.
REKVALIFIKÁCIA PRACOVNÍKOV
Dohoda o rekvalifikácii
(1) Organizácia prerokuje s pracovníkom, ktorý má byť v súvislosti s organizačnou zmenou rekvalifikovaný, možnosti jeho ďalšieho pracovného uplatnenia v inej práci, než ktorú dosiaľ vykonáva alebo vykonával, spôsob a postup zabezpečenia rekvalifikácie pre inú prácu. O vykonaní rekvalifikácie uzavrie s pracovníkom písomnú dohodu o rekvalifikácii, v ktorej sa určí najmä, na akú prácu bude pracovník rekvalifikovaný a v akej dobe, spôsob zabezpečenia rekvalifikácie a overenia získaných znalostí a zručností pri jej ukončení a rozsah hmotného zabezpečenia v súvislosti s rekvalifikáciou.
(2) Pri uzavieraní dohody o rekvalifikácii organizácia vychádza z doterajšej kvalifikácie pracovníka a z určených predpokladov, prípadne požiadaviek pre výkon práce, na ktorú má byť pracovník rekvalifikovaný. Pritom dbá, aby podľa možností pracovného uplatnenia v organizácii bol pracovník rekvalifikovaný na prácu príbuznú tej, ktorú dosiaľ vykonáva alebo vykonával, a aby sa rekvalifikácia vykonala spravidla v dobe, po ktorú pracovníkovi prislúcha mzdové vyrovnanie (§ 13).
Vykonávanie rekvalifikácie
(1) Rekvalifikácia sa podľa obsahu a rozsahu prípravy pre inú prácu vykonáva spravidla vo výchovno-vzdelávacích zariadeniach organizácií. Po jej ukončení organizácia overí získané znalosti a zručnosti pracovníka a vydá mu doklad o rekvalifikácii. Pokiaľ rekvalifikácia vyžaduje získať vzdelanie absolvovaním školy, vykonáva sa v príslušnej škole, prípadne v spolupráci s ňou.
(2) Rekvalifikáciu vykonávanú vo výchovno-vzdelávacích zariadeniach organizácií zabezpečuje organizácia, ku ktorej je pracovník v pracovnom pomere, a to vo vlastnom zariadení, prípadne v zariadení inej organizácie.
Ak organizácia podľa § 19 ods. 2 zabezpečuje rekvalifikáciu vo výchovno-vzdelávacom zariadení inej organizácie, uzavrie na ten účel s touto organizáciou písomnú dohodu, v ktorej sa určí najmä obsah a spôsob vykonania rekvalifikácie, rozsah teoretickej a praktickej prípravy a doba začatia a vykonávania rekvalifikácie, spôsob overenia získaných znalostí a zručností pracovníka, doba a spôsob úhrady nákladov spojených s rekvalifikáciou. Pri uzavieraní tejto dohody sa vychádza z obsahu dohody o rekvalifikácii uzavretej s pracovníkom.
Rekvalifikácia sa uskutočňuje v pracovnom čase; mimo pracovného času sa uskutočňuje, len pokiaľ je to nevyhnutné vzhľadom na spôsob jej zabezpečenia, napríklad v príslušnej škole. Účasť na rekvalifikácii v pracovnom čase je prekážkou v práci na strane pracovníka podľa § 126 ods. 2 Zákonníka práce; organizácia za túto dobu poskytne pracovníkovi náhradu mzdy vo výške priemerného zárobku. Organizácia je povinná vytvárať vhodné podmienky pre kvalitný priebeh rekvalifikácie pracovníka a jej včasné ukončenie včítane vhodnej úpravy jeho pracovných podmienok.
Náklady spojené s vykonávaním rekvalifikácie uhrádza organizácia, v ktorej bude pracovník vykonávať prácu, pre ktorú sa rekvalifikuje. Ak ide o rekvalifikáciu uvoľňovaných pracovníkov, ktorých prijala do zamestnania iná organizácia po dohode s uvoľňujúcou organizáciou s tým, že na ich ďalšie pracovné uplatnenie bude nevyhnutná rekvalifikácia, môžu sa tieto organizácie dohodnúť na úhrade nákladov spojených s rekvalifikáciou týchto uvoľňovaných pracovníkov; tým nie je dotknutá úhrada mzdového vyrovnania podľa § 16.
HMOTNÉ ZABEZPEČENIE OBČANOV PRED NÁSTUPOM DO ZAMESTNANIA
Občanovi, ktorý sa uchádza na okresnom národnom výbore, v ktorého územnom obvode má trvalý pobyt, o zamestnanie15) (ďalej len „občan") a „národný výbor“), a ktorému národný výbor nezabezpečí vhodné zamestnanie, vzniká pri splnení podmienok uvedených v ďalších ustanoveniach nárok na hmotné zabezpečenie príspevkom pred nástupom do zamestnania (ďalej len „príspevok“).
(1) Príspevok sa prizná občanovi, ktorý, pokiaľ nie je ďalej ustanovené inak, spĺňa súčasne tieto podmienky:
a) písomne požiadal národný výbor o sprostredkovanie zamestnania a národný výbor mu do 15 kalendárnych dní od podania tejto žiadosti nezabezpečil vhodné zamestnanie,
b) v posledných troch rokoch pred podaním žiadosti o sprostredkovanie zamestnania bol zamestnaný spolu najmenej po dobu 12 mesiacov, s prípadným započítaním doby uvedenej v odseku 3,
c) v dobe, keď žiada o sprostredkovanie zamestnania, nie je v zamestnaní; táto podmienka sa považuje za splnenú, ak ide o zamestnanie dojednané iba v rozsahu, v ktorom sa na účely nemocenského zabezpečenia považuje za príležitostné zamestnanie,16)
d) v posledných šiestich mesiacoch pred podaním žiadosti o sprostredkovanie zamestnania príspevok nepoberal, pokiaľ nejde o prípady uvedené v odseku 2.
(2) Splnenie podmienky uvedenej v odseku 1 písm. d) sa nevyžaduje u občana,
a) ktorý bol z posledného zamestnania uvoľnený v súvislosti s organizačnými zmenami alebo okamžite zrušil pracovný pomer podľa § 54 Zákonníka práce,
b) ktorému národný výbor sprostredkoval zamestnania iba na dobu kratšiu ako šesť mesiacov,
c) ktorý poberal príspevok v súvislosti s rekvalifikáciou, ak mu národný výbor ponúkol jej zabezpečenie (§ 26 ods. 3).
(3) Do rozsahu celkovej doby zamestnania podľa odseku 1 písm. b) sa započítavajú tieto doby:
a) doba starostlivosti o dieťa vo veku do troch rokov, osobná starostlivosť o dlhodobo ťažko zdravotne postihnuté dieťa, ktoré vyžaduje mimoriadnu starostlivosť, pokiaľ nebolo umiestnené v ústave pre také deti, a doba osobnej starostlivosti o blízku osobu, ktorá bola prevažne alebo úplne bezvládna a nebola umiestnená v ústave sociálnej starostlivosti alebo v obdobnom zdravotníckom zariadení,
b) doba, po ktorú bol občan vedený v evidencii národného výboru ako uchádzač o zamestnanie alebo poberal invalidný dôchodok alebo vdovský dôchodok,
c) doba, po ktorú mal občan nárok na peňažné dávky nemocenského zabezpečenia nahrádzajúce ušlú mzdu (zárobok) podľa právnych predpisov o nemocenskom zabezpečení,
d) doba prípravy na povolanie vykonávanej podľa osobitných predpisov u občanov so zmenenou pracovnou schopnosťou, doba štúdia a prípravy na povolanie alebo vedeckej a umeleckej ašpirantúry,
e) doba výkonu vojenskej základnej (náhradnej) služby a vojenského cvičenia alebo iného druhu služby v ozbrojených silách, ktorá nebola vykonávaná v služobnom pomere,
f) doba väzby alebo výkonu trestu odňatia slobody.
(1) Príspevok sa neprizná, aj keď sú splnené podmienky uvedené v § 24, občanovi, ktorý
a) spĺňa podmienky pre nárok na starobný dôchodok alebo na invalidný dôchodok; to neplatí, ak spĺňa podmienky nároku na invalidný dôchodok invalidný občan, ktorý je schopný vykonávať sústavné zamestnanie len za celkom mimoriadnych podmienok,17)
b) bez vážnych dôvodov odmietol vhodné zamestnanie, ktoré mu národný výbor ponúkol alebo rekvalifikáciu, ak mu ju národný výbor ponúkol zabezpečiť v záujme jeho ďalšieho pracovného uplatnenia; pri posúdení vážnych dôvodov sa berie ohľad najmä na povinnú školskú dochádzku detí, zamestnanie druhého manžela alebo nevyhnutnú osobnú starostlivosť o osoby uvedené v § 24 ods. 3 písm. a),
c) opätovne požiadal národný výbor o sprostredkovanie zamestnania po rozviazaní pracovného pomeru v dobe kratšej ako šesť mesiacov od skončenia predchádzajúceho poskytovania príspevku, ak bol pracovný pomer rozviazaný
1. dohodou, zrušením v skúšobnej dobe alebo výpoveďou danou pracovníkom bez vážnych dôvodov; o posúdení týchto dôvodov platí ustanovenie písmena b),
2. výpoveďou danou organizáciou podľa § 46 ods. 1 písm. e) a f) Zákonníka práce alebo okamžitým zrušením podľa § 53 Zákonníka práce;
v prípadoch uvedených v tomto písmene môže sa príspevok priznať zo zreteľahodných dôvodov.
(1) Pri splnení podmienok pre priznanie príspevku sa príspevok prizná najskôr odo dňa, keď občan písomne požiadal národný výbor o sprostredkovanie zamestnania, pokiaľ nie je ďalej ustanovené inak.
(2) Občanovi, ktorý písomne požiadal národný výbor o sprostredkovanie zamestnania najneskôr do troch pracovných dní odo dňa skončenia predchádzajúceho zamestnania alebo po odpadnutí prekážky, ktorá mu v tom bránila, sa príspevok prizná už odo dňa nasledujúceho po skončení zamestnania.
(3) Príspevok sa prizná tiež občanovi, ak mu národný výbor pre ďalšie pracovné uplatnenie vo vhodnom zamestnaní ponúkol zabezpečiť rekvalifikáciu a občan túto rekvalifikáciu nastúpi; pritom sa neprihliada na podmienky nároku na príspevok uvedené v § 24 a 25.
Príspevok, ktorý bol už priznaný, sa odoberie, ak v dobe po jeho priznaní občan
a) splnil podmienky uvedené v § 25 ods. 1 písm. a),
b) bez vážnych dôvodov [§ 25 ods. 1 písm. b)] odmietol vhodné zamestnanie, ktoré mu národný výbor ponúkol, alebo rekvalifikáciu, ak mu ju národný výbor ponúkol zabezpečiť alebo túto rekvalifikáciu prerušil,
c) oznámil, že nemá ďalší záujem o sprostredkovanie zamestnania,
d) nespolupracuje s národným výborom a marí vzájomnú súčinnosť potrebnú na sprostredkovanie zamestnania najmä tým, že sa bezdôvodne nedostavuje na národný výbor (§ 33 ods. 2) a neplní jeho pokyny súvisiace so sprostredkovaním zamestnania alebo na dlhšiu dobu zmení miesto svojho pobytu bez toho, aby o tom upovedomil národný výbor,
e) odmietne zúčastniť sa na dočasnej výpomoci na špičkových poľnohospodárskych alebo iných krátkodobých prácach nepresahujúcich spolu 60 pracovných dní v kalendárnom roku odporúčanej mu národným výborom bez toho, že by mu v takej výpomoci bránil zdravotný stav; národný výbor pri odporučovaní takej výpomoci prihliada na oprávnené záujmy občana, najmä na starostlivosť o dieťa do skončenia povinnej školskej dochádzky a na osobnú starostlivosť o ďalšie osoby uvedené v § 24 ods. 3 písm. a), a to najmä, ak sa dočasná výpomoc má uskutočniť mimo obvodu obce trvalého pobytu občana.
Poskytovanie príspevku
(1) Príspevok sa občanovi poskytuje, pokiaľ nedôjde k jeho odňatiu podľa § 27, až do dňa nástupu do zamestnania alebo do ukončenia rekvalifikácie, ak ju zabezpečuje národný výbor, najdlhšie však po dobu jedného roka.
(2) Príspevok sa neposkytuje po dobu, po ktorú
a) občan poberá peňažné dávky nemocenského zabezpečenia nahrádzajúce ušlú mzdu (zárobok),
b) občanovi patrí sirotský dôchodok,
c) na občana patria prídavky na deti alebo výchovné, alebo
d) občan vykonáva vojenskú základnú (náhradnú) službu, pokiaľ túto službu nastúpil v dobe poskytovania príspevku;
o túto dobu sa predlžuje doba poskytovania príspevku.
(3) Príspevok sa poskytuje občanovi i v prípade vzniku pracovnej neschopnosti po uplynutí ochrannej lehoty zo zamestnania,18) kedy mu neprislúcha nemocenské; o dobu tejto pracovnej neschopnosti sa predlžuje doba poskytovania príspevku. Ak občan preukáže v dobe pracovnej neschopnosti vyššie náklady spojené s chorobou alebo úrazom, môže sa mu príspevok zvýšiť až do výšky nemocenského, ktoré by mu inak prislúchalo podľa právnych predpisov o nemocenskom zabezpečení, z jeho posledného zamestnania.
(4) Príspevok sa občanovi neposkytuje po dobu väzby alebo výkonu trestu odňatia slobody a po dobu, po ktorú sa z osobných alebo rodinných dôvodov dočasne, po dobu dlhšiu ako jeden mesiac zdržiava v cudzine. Doba poskytovania príspevku sa o dobu uvedenú v predchádzajúcej vete nepredlžuje.
(1) Príspevok sa poskytuje občanovi
a) po dobu šiestich mesiacov vo výške 60 % priemerného mesačného čistého zárobku dosiahnutého v poslednom zamestnaní, a vo výške 90 % tohto priemerného mesačného čistého zárobku, ak bol z posledného zamestnania uvoľnený v súvislosti s organizačnými zmenami,
b) po dobu ďalších šiestich mesiacov vo výške 60 % priemerného mesačného čistého zárobku uvedeného v písmene a), najviac však v sume 2400 Kčs mesačne.
(2) Pri určení výšky príspevku podľa odseku 1 sa vychádza z priemerného mesačného čistého zárobku občana, ktorý u neho bol zistený a naposledy používaný na pracovnoprávne účely v jeho poslednom zamestnaní, podľa pracovnoprávnych predpisov o zisťovaní a používaní priemerného zárobku.13) U občana, v ktorého poslednom zamestnaní sa pracovnoprávne predpisy o zisťovaní a používaní priemerného zárobku neuplatňovali, sa na účely príspevku zistí priemerný mesačný čistý príjem obdobne podľa týchto predpisov.
(3) Ak je príspevok určený podľa odseku 1 nižší ako 1000 Kčs mesačne, poskytuje sa občanovi príspevok v tejto mesačnej výške, pokiaľ táto suma nie je vyššia ako priemerný mesačný čistý zárobok občana dosiahnutý v jeho poslednom zamestnaní.
(4) Občanovi, ktorý v posledných troch rokoch nebol v zamestnaní a nárok na príspevok mu vznikol započítaním doby uvedenej v § 24 ods. 3, sa poskytuje príspevok vo výške 1000 Kčs mesačne. V tej istej výške sa poskytuje príspevok občanovi, ktorý nepreukáže výšku priemerného mesačného čistého zárobku zo svojho posledného zamestnania, do doby, než túto výšku preukáže; tým nie je dotknuté ustanovenie § 34.
(5) Ak sú splnené podmienky poskytovania príspevku len po časť mesiaca, prislúcha za každý deň, keď tieto podmienky boli splnené, jedna tridsatina mesačného príspevku; pritom sa výsledná suma zaokrúhľuje na celé koruny hore. Príspevok sa vypláca v mesačných splátkach pozadu.
Súbeh príspevku s niektorými príjmami
(1) Občanovi, ktorý pred skončením posledného zamestnania poberal dôchodok za výsluhu rokov,19) príspevok za službu20) alebo osobitný príspevok baníkom,21) prislúcha príspevok v takej výške, aby príspevok spolu s dôchodkom za výsluhu rokov, príspevkom za službu alebo osobitným príspevkom baníkom nebol vyšší ako úhrn priemerného mesačného čistého zárobku, z ktorého sa príspevok vypočítava, a tejto dávky vo výške vyplácanej pred skončením posledného zamestnania.
(2) Občanovi, ktorý sa zúčastňuje na dočasnej výpomoci na špičkových poľnohospodárskych alebo iných krátkodobých prácach odporúčaných mu národným výborom, sa príspevok znižuje o zárobok dosiahnutý na týchto prácach.
Príspevok občanovi so zmenenou pracovnou schopnosťou
Občanovi, ktorý je občanom so zmenenou pracovnou schopnosťou,22) sa poskytuje príspevok podľa tejto vyhlášky, pokiaľ pre neho nie je výhodnejšie hmotné zabezpečenie podľa právnych predpisov o sociálnom zabezpečení.23) Ak sa tomuto občanovi poskytoval príspevok podľa tejto vyhlášky, po skončení doby jeho poskytovania (§ 28) sa ďalej poskytuje hmotné zabezpečenie za podmienok ustanovených v právnych predpisoch o sociálnom zabezpečení.
Rozhodovanie a konanie o príspevku
(1) O príspevku a jeho poskytovaní podľa tejto vyhlášky rozhoduje orgán, o ktorom to ustanovuje všeobecne záväzný, pracovnoprávny predpis.24)
(2) Na rozhodovanie o príspevku podľa tejto vyhlášky sa vzťahujú všeobecné právne predpisy o správnom konaní.25)
(1) Národný výbor občana, ktorý podáva žiadosť o sprostredkovanie zamestnania, poučí o podmienkach nároku na príspevok a povinnostiach, ktoré pre neho v súvislosti s jeho priznaním a poskytovaním vyplývajú.
(2) Občan je povinný osvedčiť skutočnosti rozhodné pre priznanie príspevku a do piatich pracovných dní ohlásiť národnému výboru zmeny, ktoré sú rozhodné pre poskytovanie príspevku. Najmenej raz za 14 kalendárnych dní je povinný dostaviť sa na národný výbor na prerokovanie otázok súvisiacich so sprostredkovaním jeho zamestnania, pokiaľ mu na to národný výbor podľa priebehu sprostredkovania zamestnania neurčí inú dobu.
(1) Ak bol príspevok zavinením občana priznaný a vyplácaný neprávom alebo vo vyššej výmere než skutočne prislúchal, najmä preto, že občan zamlčal alebo nesprávne uviedol niektorú rozhodnú skutočnosť alebo nesplnil svoju ohlasovaciu povinnosť podle § 33 ods. 2, je povinný vrátiť neprávom prijatý príspevok alebo jeho časť poskytnutú v nesprávnej výške. Nárok na vrátenie príspevku poskytnutého neprávom alebo v nesprávnej výške zaniká uplynutím troch rokov odo dňa jeho výplaty. O preplatku rozhoduje orgán, ktorý rozhoduje o priznaní príspevku a jeho poskytovaní (§ 32).
(2) Ak sa dodatočne zistí, že príspevok bol priznaný alebo je vyplácaný v nižšej sume, než v akej prislúcha, alebo že bol občanovi neprávom odopretý, prípadne že bol priznaný od neskoršieho dátumu, než od ktorého prislúcha, príspevok sa občanovi prizná, zvýši alebo doplatí. Nárok na výplatu príspevku alebo jeho časti zaniká uplynutím troch rokov odo dňa, od ktorého príspevok alebo jeho časť prislúcha.

References: § 9
 § 17
 § 22
 § 34
 § 19
 § 126
 § 16
 § 54
 § 24
 § 24
 § 46
 § 53
 § 24
 § 25
 § 24
 § 27
 § 24
 § 34
 § 33